L’exposició ‘My Universe’, de Vicente José Benavent Alonso, arriba a la Casa de Cultura
2025-07-24

La Sala d’Exposicions de la Casa de Cultura estrenarà nova mostra pictòrica, l’última setmana de maig, la qual arriba de la mà de Vicente José Benavent Alonso, qui presentarà les seues obres en l’exposició My Universe.

La inauguració tindrà lloc el dilluns 27 de maig, a les 19.00 hores, i es podrà visitar,en l’horari habitual de la Casa de Cultura, de dilluns a divendres de 8.15 h a 20.45 h, fins al divendres 7 de juny.

Tal com el mateix autor la descriu, My Universe “és la fusió de l’expressionisme amb el realisme i la seua creació naix de l’alquímia de l’ART. En les meues obres es reflectixen les textures, formes i colors que conviuen en harmonia, donant vida, llum, moviment i sensibilitat”.

Vicente viu l’art “amb entusiasme cada dia, en els meus viatges i somnis, que són les meues fonts d’inspiració. Com va dir Leonardo da Vinci, la bellesa perix en la vida, però és immortal en l’ART”.

Una mostra especial i diferent que, amb seguretat, no deixarà a cap visitant indiferent.